**KISKŐRÖS VÁROS POLGÁRMESTERE**

#### ELŐTERJESZTÉS

(a Képviselő-testület 2017. november 22-i ülésére)

**TÁRGY: SZABÓ EDINA LAKÁSBÉRLETI JOGVISZONYÁNAK MEGHOSSZABBÍTÁSA**

Kiskőrös Város Önkormányzata Képviselő-testületének a 202/2016. számú határozata alapján bérbe adta az Önkormányzat tulajdonában lévő, Kiskőrös belterületi 3140/A/5 helyrajzi számon nyilvántartott, természetben 6200 Kiskőrös, Petőfi Sándor út 3. szám I. emelet 3. ajtószám alatti 49 m2 alapterületű, 1,5 szoba, 1 konyha, 1 fürdőszoba, 1 WC, 1 éléskamra, 1 közlekedő, 1 erkély helyiségekből álló összkomfortos lakást Szabó Edina részére 2016. december 15. napjától 2017. december 14. napjáig terjedő 1 éves időtartamra.

Szabó Edina 2017. november hónapjában kérelmet nyújtott be lakásbérleti jogviszonya meghosszabbítása tárgyában, mivel anyagi körülményei nem teszik lehetővé saját tulajdonú lakás megvásárlását valamint piaci alapú albérlet fizetését, fenntartását.

A kérelmező Dr. Gyetvai Csaba háziorvos alkalmazottja 1998. július 15. napjától asszisztens és körzeti ápolónői munkakörben. Emellett másodállásban Szegeden az akut stroke osztályon is dolgozik. Mindkét munkahelyén munkaviszonya határozatlan időre szól. Végzettsége diplomás ápoló és pasztorálpszichológiai szakreferens.

Munkáltatója támogatja Szabó Edina lakásbérleti jogviszonyának hosszabbítását tekintettel arra, hogy munkáját kiválóan végzi.

Kiskőrös Város Önkormányzata Képviselő-testületének az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (3) bekezdése alapján – költségelven szakemberek részére kiadott lakások esetén - *a Képviselő-testület a lakásbérleti jogviszonyt – különösen indokolt esetben – legfeljebb három alkalommal, alkalmanként legfeljebb 2 évi időtartamra meghosszabbíthatja, amennyiben a bérlőnek nincs lakbér- és közüzemi díj hátraléka és szerződésben vállalt valamennyi kötelezettségét szerződésszerűen, késedelem nélkül teljesítette*.

Szabó Edina lakásbérleti jogviszonyának időtartama alatt a szerződéses kötelezettségeit maradéktalanul, határidőben teljesítette, ideértve a lakbér és a közüzemi díjak megfizetését is.

Figyelemmel arra, hogy Szabó Edina a lakásproblémáját önhibáján kívül nem tudja továbbra sem megoldani, javasolom a mellékelt lakásbérleti szerződés szerint a lakásbérleti jogviszonyának 1 évvel történő meghosszabbítását, de legfeljebb Dr. Gyetvai Csaba háziorvosnál fennálló munkaviszonya időtartamára.

**Kiskőrös, 2017. november 14.**

**Domonyi László sk.**

**polgármester**

## HATÁROZAT-TERVEZET

A Képviselő-testület

1. egyetért azzal, hogy a város szakember-ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében az Önkormányzat üzleti vagyonát képező Kiskőrös belterületi 3140/A/5 helyrajzi számon nyilvántartott, természetben 6200 Kiskőrös, Petőfi Sándor út 3. szám I. emelet 3. ajtószám alatti 49 m2 alapterületű, 1,5 szoba, 1 konyha, 1 fürdőszoba, 1 WC, 1 éléskamra, 1 közlekedő, 1 erkély helyiségekből álló összkomfortos lakást bérbe adja Szabó Edina 6200 Kiskőrös, Petőfi Sándor tér 14. II. emelet 12. ajtószám alatti lakos részére 1 éves időtartamra, de legfeljebb Dr. Gyetvai Csaba háziorvosnál fennálló munkaviszonya időtartamára.
2. kezdeményezi a lakásbérleti szerződés közös megegyezéssel történő módosítását és a határozat-tervezetben foglaltak szerinti tartalommal történő megkötését.
3. felhatalmazza a polgármestert a határozat-tervezet mellékletét képező módosításokkal egységes szerkezetbe foglalt lakásbérleti szerződés aláírására.

**Felelős:** polgármester

**Határidő:** azonnal